Številka: 1100-52/2020/1

Datum: 20. 10. 2020

Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS) in sedmega odstavka 57. člena Zakon o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E in [40/12](http://www.uradni-list.si/1/objava.jsp?sop=2012-01-1700) – ZUJF)

**Ministrstvo za javno upravo**, Tržaška cesta 21, 1000 Ljubljana,

objavlja prosto strokovno-tehnično delovno mesto za nedoločen čas, s 6-mesečnim poskusnim delom

**SISTEMSKI ADMINISTRATOR V (šifra DM 59246) v** **Direktoratu za informacijsko družbo in informatiko,** **Uradu za razvoj digitalnih rešitev, Sektorju za razvoj skupnih gradnikov**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba;
* najmanj 6 mesecev delovnih izkušenj;

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Naloge delovnega mesta so:

* vsebinsko in tehnično skrbništvo informacijskih (IT) rešitev,
* izobraževanje uporabnikov IT rešitev,
* koordinacija in sodelovanje v projektnih skupinah,
* sodelovanje pri zagotavljanju delovanja operacijskih sistemov in aplikacij, nameščenih na njih, komunikacijskih sistemov ter drugih orodij;
* opravljanje drugih nalog po navodilu neposrednega vodje.

Okvirna vsebina dela:

Izbrani kandidat bo opravljal delo uvedbe, skrbništva in promocije horizontalnih gradnikov informacijskih rešitev, izvajal izobraževanje uporabnikov, nudil pomoč uporabnikom pri uporabi informacijskih rešitev in sodeloval pri vsebinskem vzdrževanju in administraciji informacijskih rešitev.

Prednost pri izbiri bodo imeli kandidati z:

* izkušnjami pri delu s pisarniškim zbirkami podatkov,
* praktičnim poznavanjem spletnih tehnologij,
* praktičnim poznavanjem podatkovnih zbirk,
* praktičnim poznavanjem predstavitvenih veščin (predstavitve, videi, ankete, kvizi, grafični prikazi podatkov),
* tehnično pismenostjo (priprava priročnikov, oblikovanje grafično-tekstualnega gradiva gradiva),
* izkušnjami pri delu z uporabniki.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata, da za namen tega postopka zaposlitve dovoljuje Ministrstvu za javno upravo pridobitev podatkov o izpolnjevanju pogojev za zasedbo delovnega mesta iz uradnih evidenc.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi priložene prijave in dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za nedoločen čas, s polnim delovnim časom in šestmesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Ministrstva za javno upravo na Tržaški cesti 21 v Ljubljani oziroma v drugih njegovih uradnih prostorih.

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »Za javno objavo za delovno mesto sistemski administrator V (šifra DM 59246), v Direktoratu za informacijsko družbo in informatiko, Uradu za razvoj digitalnih rešitev, Sektorju za razvoj skupnih gradnikov, št. 1100-52/2020« **na naslov**: Ministrstvo za javno upravo, Sekretariat, Služba za kadrovske zadeve, Tržaška cesta 21, 1000 Ljubljana, in sicer v roku **3** **delovnih dni po objavi** na Zavodu RS za zaposlovanje in na osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana **na elektronski naslov**: [gp.mju@gov.si](mailto:gp.mju@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Informacije o izvedbi javne objave daje Mateja Arko Košec, tel. št. 01/478 86 18, o delovnem področju pa Boštjan Tovornik, tel. št. 01/478 8571.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |  |
| --- | --- | --- |
|  |  | Boštjan Koritnik |
|  |  | minister |